Aquests ajuts cofinançats pel FEADER preveuen el desenvolupament de zones forestals i millora de la viabilitat dels boscos.
D'acord amb el Programa de desenvolupament rural de Catalunya per al període de programació 2014-2020 (PDR) es convoquen les operacions següents de gestió forestal:
Ajuts per a la redacció i revisió dels instruments d'ordenació forestal (IOF)
- Redacció i revisió de Plans tècnics de gestió i millora forestals (PTGMF)
- Redacció i revisió de Plans simples de gestió forestal (PSGF)
- Redacció i revisió de Projectes d'ordenació (PO)
- Redacció i revisió de Projectes d'ordenació forestal d'àmbit municipal o supramunicipal (PFM)
Ajuts a la xarxa viària per a la gestió dels boscos
- Construcció de vials necessaris per a la gestió forestal sostenible
- Arranjament substancial de vials necessaris per a la gestió forestal sostenible
- Actuacions puntuals i construccions d'obra civil i/o de bioenginyeria pels conceptes anteriors
Ajuts per a les actuacions silvícoles de millora i generació de cicles ecosistèmics
- Estassada de sotabosc d'execució conjunta amb alguna actuació anterior o per iniciar una activitat silvopastoral
- Desembosc amb cable aeri i/o tracció animal
Ajuts per a la prevenció d'incendis forestals i restauració del potencial forestal
Recuperació del potencial forestal:
- Tallada de vegetació afectada i tractament de les restes generades per incendi forestal, per nevades, per bufaruts i per danys biòtics
Infraestructures en la prevenció d'incendis:
- Construcció de les vies forestals estratègiques
- Creació dels punts de reserva d'aigua per a extinció d'incendis forestals
- Manteniment dels punts de reserva d'aigua per a extinció d'incendis forestals
- Obertura de línies de defensa contra incendis forestals amb eliminació de restes in situ
- Obertura de línies de defensa contra incendis forestals amb eliminació de restes en pista
- Obertura de línies de defensa contra incendis forestals d'accessibilitat (FAT)
- Actuacions puntuals i construcció d'obra civil i/o de bioenginyeria per a la construcció i el manteniment de les vies forestals
- Creació d'àrees de baixa càrrega de combustible estratègiques
- Manteniment de les àrees de baixa càrrega de combustible estratègiques i complementàries per a la prevenció d'incendis mitjançant pasturatge
Ajuts a les inversions per a la transformació i comercialització dels recursos forestals
- Obra civil relacionada amb el moviment de la fusta i emmagatzematge d'estella forestal
- Instal·lacions i obra civil en empreses de recol·lecció i primera transformació de productes forestals no fusters
- Processadores, autocarregadors i arrossegadors forestals ( skidders ), i les adaptacions i els complements
- Equips tractors i les seves adaptacions i complements (cabines reforçades homologades, proteccions forestals a les rodes i baixos, seient giratori, grues, cabrestant i remolcs forestals)
- Eines i complements forestals que permetin un primer tractament dels productes forestals: desbrossadores, escorçadores mòbils, estelladores, embaladores, cabrestants i cables aeris i d'altres per a finalitats similars, en nombre no superior als equips tractors propietat de la persona sol·licitant
- Camions i plataformes per al transport de la fusta o biomassa i grues que s'hi instal·lin
- Bàscules, pales carregadores de roll, línies d'escorçat i instal·lacions de classificat de roll
- Línies de serrada i partidores de llenya i de primera transformació industrial sempre que la capacitat de producció sigui igual o inferior a 10.000 m 3 anuals en rotllo
Data límit: un mes que computa des de l'endemà de la publicació d'aquesta Resolució al DOGC núm. 8158 de 19 de juny de 2020